Diari Oficial de la Generalitat Valenciana


Sumari del DOGV 7144, del 04-11-2013 (2013/10805)

RESOLUCIÓ de 25 d'octubre de 2013, de la directora general de Cultura, de concessió d'ajudes per al foment i suport d'activitats culturals i artístiques, i per a la participació en fires d'art d'acord amb l'Orde 50/2013, de 5 de juny.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10445


Data del document
:   25-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 25 d'octubre de 2013, de la directora general de Cultura, de concessió d'ajudes per al foment i suport d'activitats culturals i artístiques, i per a la participació en fires d'art d'acord amb l'Orde 50/2013, de 5 de juny. [2013/10511]  
Per l'Orde 50/2013, de 5 de juny, de la Conselleria d'Educació, Cultura i Esport, es van convocar ajudes per al foment i suport d'activitats culturals i artístiques, i per a la participació en fires d'art; esta orde establix els criteris i les bases per a la seua concessió (DOCV 7041, 07.06.2013).  
Estes ajudes tenen per objecte el finançament a entitats privades sense ànim de lucre, museus i coleccions museogràfiques permanents reconeguts o integrats en el Servici Valencià de Museus, amb la finalitat de recolzar i fomentar la realització d'activitats culturals i artístiques, i persones físiques o jurídiques titulars de galeries d'art que participen en fires d'art nacionals i internacionals. L'orde establix l'import màxim global de les ajudes a concedir en 250.000 euros, que es finançaran amb càrrec als crèdits del capítol IV gastos corrents, línia T6418000, del programa 453.40 «Arts Plàstiques i Escèniques», del pressupost de la Generalitat per a l'any 2013.  
Finalitzat el termini de presentació de solicituds i d'esmena de deficiències, es va constituir la Comissió Tècnica d'Avaluació, i a la vista del seu informe, el Servici de Promoció Cultural i Suport Tècnic, d'acord amb la base novena, apartat sis, de la mencionada orde, ha elevat a esta direcció general la proposta corresponent, basant-me en la qual resolc:  
  
Primer   
Concedir, de conformitat amb les bases de la convocatòria, les ajudes econòmiques, en concepte de transferències corrents, a les entitats privades sense ànim de lucre, museus i coleccions museogràfiques permanents reconeguts o integrats en el Servici Valencià de Museus, i a les galeries d'art que figuren en l'annex I per la quantia i per l'activitat que s'hi determina, i que es faran efectives amb càrrec als crèdits del capítol IV gastos corrents, línia T6418000, del programa 453.40 «Arts Plàstiques i Escèniques», del Pressupost de la Generalitat per a l'any 2013.   
L'import global concedit per estes ajudes ascendix a 196.871 euros, dels quals corresponen 18.992 euros a la modalitat A, ajudes a entitats privades sense ànim de lucre, de la base tercera de l'Orde 50/2013, de 5 de juny; 140.990 euros a la modalitat B, ajudes a museus i coleccions museogràfiques, en aplicació de la base quarta, apartat segon, i 36.889 euros a la modalitat C, ajudes a galeries d'art.  
  
  
  
Segon  
Desestimar les solicituds que figuren en l'annex II pels motius que s'hi indiquen.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
Quart  
Les ajudes a galeries d'art concedides per mitjà d'esta orde estan acollides al règim de minimis establit en el Reglament (CE) núm. 1998/2006 de la Comissió, de 15 de desembre (DOUE L 379, 28.12.2006), relatiu a l'aplicació dels articles 87 i 88 del tractat a les ajudes de minimis.  
  
Quint  
El pagament d'estes subvencions quedarà condicionat al compliment de les obligacions i a la justificació per part dels beneficiaris, conformement amb el que establix l'orde de la convocatòria.   
  
L'incompliment dels fins de la subvenció i els supòsits previstos en la base onze donaran lloc a la revocació de la resolució; el seu reintegrament serà exigible si el beneficiari no l'efectua voluntàriament i sense perjuí de les altres responsabilitats a què donara lloc este incompliment.  
  
  
Segons el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar de l'endemà de ser notificada.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
  
València, 25 d'octubre de 2013.- La directora general de Cultura: Marta Alonso Rodríguez.